Ο **Όμιλος Roullier** αποτελεί έναν Γαλλικό όμιλο που ιδρύθηκε από τον Daniel Roullier το 1959 στο Saint-Malo της Γαλλίας. Ο Όμιλος ειδικεύεται στην παραγωγή και τη χημική επεξεργασία θρεπτικών στοιχείων, καθώς και στη θρέψη των φυτών, των ζώων και του ανθρώπου. Ο Όμιλος Roullier στελεχώνεται από περισσότερους από 8.500 υπαλλήλους, και εμπορεύεται τα προϊόντα του σε 131 χώρες, εκτελώντας ένα κύκλο εργασιών 2 δισεκατομμυρίων ευρώ.

Ιστορία
-------

Ο Όμιλος Roullier ιδρύθηκε το 1959 στο Saint-Malo της Γαλλίας με τη δημιουργία του εργοστασίου επεξεργασίας ενός ειδικού κοραλλιού (maerl) από τον ιδρυτή του ομίλου, Daniel Roullier. Το κοράλλι αυτό χρησιμοποιείτο ευρέως από τους αγρότες στη περιοχή της Βρετάνης στη Γαλλία ως εδαφοβελτιωτικό. Αρχικά ως TIMAC, η εταιρεία είχε εστιάσει στη βιομηχανική επεξεργασία του κόκκινου κοραλλιού. Στη συνέχεια, η επιχείρηση μετονομάστηκε σε Όμιλο Roullier ενσωματώνοντας νέα λιπάσματα, συμπεριλαμβανομένων και των συνδυασμών του κοραλλιού Maerl με ενώσεις φωσφόρου.

Η δραστηριότητα του ομίλου
--------------------------

Ο Όμιλος Roullier δραστηριοποιείται σε 7 τομείς οι οποίοι περιλαμβάνουν: τα αγροεφόδια (και ειδικά λιπάσματα), φωσφορικά άλατα για ζωοτροφές, εξόρυξη και επεξεργασία μαγνησίας, προϊόντα βιομηχανίας, προϊόντα θρέψης φυτών για το ευρύτερο κοινό, βιομηχανική συσκευασία καθώς και τον τομέα των αρτοσκευασμάτων. Ο κλάδος των αγροεφοδίων σχετίζεται κυρίως με τη θρέψη των φυτών μέσω εδαφοβελτιωτικών προϊόντων με σκοπό τη βελτίωση της γονιμότητας, των λιπασμάτων για τη φυτική παραγωγή καθώς και διαφυλλικών και ριζοποτιστών βιοδιεγερτών που δρουν άμεσα στη φυσιολογία του φυτού.

Στον κλάδο των αγροεφοδίων, ο Όμιλος Roullier αποτελείται από 4 θυγατρικές εταιρείες: τη TIMAC AGRO (καλύπτοντας το τομέα της θρέψης των φυτών και των ζώων), τη Grassland Agro (με έδρα την Ιρλανδία), τη Vitas (που απευθύνεται κυρίως στην Πορτογαλική αγορά) και την William Houde (που απευθύνεται κυρίως στην Καναδική αγορά). Η μετατροπή και η παραγωγή των φωσφορικών αλάτων πραγματοποιείται από μια θυγατρική εταιρεία, τη Phosphea που ιδρύθηκε το 1976. Η παραγωγή μαγνησίας διεκπεραιώνεται από 3 θυγατρικές εταιρείες: Magnesitas Navarras, τη Magnesium do Brasil, καθώς και τη Timab Magnesium.

Επιπλέον, η δραστηριότητα του Ομίλου εκτείνεται και στην επεξεργασία της άμμου που πραγματοποιείται από τη θυγατρική εταιρεία Compagnie Armoricaine de Navigation. Ακόμα, ο τομέας των βιομηχανικών προϊόντων εκπροσωπείται από την εταιρεία Nuwen, ενώ στον τομέα των προϊόντων θρέψης φυτού για το ευρύτερο κοινό αναλαμβάνει η εταιρεία Florendi. Επίσης, ακόμα μια θυγατρική εταιρεία, η Agriplas, ασχολείται με τον κλάδο της βιομηχανίας πλαστικών.

Τέλος, ο Όμιλος Roullier έχει επενδύσει σε 2 εταιρείες παραγωγής τροφίμων τις Maison Colibri και Patisseries Gourmandes για τον τομέα των αρτοσκευασμάτων και της μπισκοτοποιίας, αντίστοιχα.

### Η ανάπτυξη της εταιρείας

Από την ίδρυση της εταιρείας, ο Όμιλος Roullier έχει αναλάβει τη διανομή και το μάρκετινγκ των δικών της δραστηριοτήτων που είχε ως αποτέλεσμα την επένδυση του ομίλου στον κλάδο της ναυτιλίας και της επεξεργασίας πλαστικού. Επίσης, το 1988 ο Όμιλος ROULLIER λάνσαρε την εταιρεία πλαστικών Agriplas για τη δημιουργία όλων των πλαστικών συσκευασιών για τον τομέα των αγροτικών εφοδίων. Ακόμα, επεκτάθηκε στην ανάπτυξη προϊόντων για την κτηνοτροφία, και ιδιαίτερα στα συμπληρώματα διατροφής, ενώ τη δεκαετία του 2000, ο Όμιλος Roullier ανακοίνωσε τη συνεργασία του με τη Louis Dreyfus για την ένταξή του στον τομέα της ναυτιλίας, με σκοπό τη μεταφορά των προϊόντων παραγωγής του ομίλου.

Διεθνής ανάπτυξη
----------------

Ο Όμιλος Roullier ιδρύθηκε στη Βρετάνη της Γαλλίας, όπου εκεί απαντάται η μεγαλύτερη ποσότητα κόκκινου κοραλλιού παγκοσμίως. Στα τέλη του 1970, η εταιρεία αναπτύχθηκε περισσότερο προκείμενου να επεκτείνει τη δραστηριότητά της στην Ευρώπη, τη Νότια και τη Βόρεια Αμερική.

### Ηνωμένες Πολιτείες

Το 2007 ο Όμιλος Roullier ανακοίνωσε την ανάπτυξή του στις Ηνωμένες πολιτείες με την εξαγορά της A&E Ag, LLC και της Circle R Fertilize, Inc, από τη θυγατρική εταιρεία TIMAC Agro ΗΠΑ. Από τις 18 Ιανουαρίου 2017, οι A&E Ag αποτελεί θυγατρική της Timac Agro των Ηνωμένων Πολιτειών και λειτουργεί πλέον με τον τίτλο A&E Ag – Timac Agro ΗΠΑ. Επίσης, η εταιρεία λιπασμάτων Circle R ιδρύθηκε το 1983 και η δραστηριότητα της εκτείνεται κυρίως στο εμπόριο υγρών και στερεών λιπασμάτων, καθώς επίσης σπόρων και φυτοπροστατευτικών προϊόντων.

### Βραζιλία

Η ιστορία του Ομίλου στη Βραζιλία ξεκίνησε στα τέλη της δεκαετίας του 1990, όταν ο κύριος Roullier ζήτησε από έναν γεωργό υπάλληλό του, που γνώριζε τον τομέα των επιχειρήσεων της Λατινικής Αμερικής, να βρει ένα εργοστάσιο λιπασμάτων, το οποίο θα του επέτρεπε να ξεκινήσει τη δραστηριότητά του στη Βραζιλία. Αυτό είχε ως αποτέλεσμα το 1997 να δημιουργηθεί μια σημαντική συνεργασία με την εταιρεία Centralsul, η οποία διαχειριζόταν το εργοστάσιο λιπασμάτων στο Rio Grande στη Νότια Βραζιλία. Τρία χρόνια μετά, ο Όμιλος Roullier πήρε στην πλήρη ιδιοκτησία του τη λειτουργία του εργοστασίου αυτού. Μέσα σε 2 δεκαετίες, η Βραζιλία κατάφερε να κατέχει ηγετική θέση στον Όμιλο Roullier. Σήμερα, αποτελεί έδρα για τη μεγαλύτερη εμπορική ομάδα του Ομίλου ανά τον κόσμο, με τις υψηλότερες πωλήσεις σε κοκκώδη λιπάσματα και πάνω από 600 Τεχνικούς Πωλήσεων | Συμβούλους Θρέψης. Επίσης, στη χώρα αυτή εδρεύουν 2 εργοστάσια σημαντικής δυναμικής, το Rio Grande και το Cadeias, με το πρώτο να εμφανίζει την υψηλότερη παραγωγή από όλα τα εργοστάσια του Ομίλου.

Έρευνα & ανάπτυξη
-----------------

Το 2005, το Όμιλος Roullier, δημιούργησε το Κέντρο Εφαρμοσμένης Μελέτης και Έρευνας (CERA) στο Dinard της Γαλλίας. Το κέντρο αυτό ενσωματώνει εργαστήρια αναλύσεων και ένα πιλοτικό εργοστάσιο που εξυπηρετεί τις ανάγκες των διαφόρων θυγατρικών εταιρειών με σκοπό τη βέλτιστη παραγωγή. Το 2016, το Όμιλος Roullier άνοιξε τις πόρτες του Παγκόσμιου Κέντρου Καινοτομίας (Centre Mondial International - CMI) στο Saint-Malo.

### Χρηματοδότηση από την Ευρωπαϊκή Τράπεζα Επενδύσεων

Το 2018, ο Όμιλος Roullier αποτέλεσε τη πρώτη εταιρεία που επωφελήθηκε από τη χρηματοδότηση της Ευρωπαϊκής Τράπεζας Επενδύσεων με σκοπό την καινοτομία στον τομέα της γεωργίας και της αγροοικονομίας. Η τράπεζα χορήγησε στον όμιλο Roullier 50 εκατομμύρια ευρώ με στόχο τη χρηματοδότηση του ερευνητικού προγράμματος του ομίλου σχετικά με τη μελέτη της χρήσης των μικροοργανισμών στο τομέα της θρέψης των φυτών και των ζώων. Η έρευνα πρόκειται να πραγματοποιηθεί στο Παγκόσμιο Ερευνητικό Κέντρο Καινοτομίας Roullier και στο Kέντρο Mελέτης και Eφαρμοσμένης Έρευνας. Το νέο τμήμα δημιουργήθηκε με σκοπό την υποστήριξη της μελέτης της βακτηριακής χλωρίδας στη μεγάλη κοιλία των βοοειδών, τη διατήρηση και τη ποιότητα του ενσιρώματος, καθώς και τη παραγωγή βιοαερίου από το ενσίρωμα ή την κοπριά.

### Βραβείο Καινοτομίας στο κλάδο της θρέψη φυτών

Έπειτα από το άνοιγμα του Παγκόσμιου Κέντρου Καινοτομίας του ομίλου Roullier (CMI), ο Όμιλος διοργάνωσε έναν διαγωνισμό σχετικά με τη καινοτομία στη θρέψη φυτών. Το 2018, ο Όμιλος Roullier βράβευσε 2 ερευνητές που δραστηριοποιούνταν στον κλάδο αυτό με το χρηματικό ποσό των 120.000 €, στοχεύοντας την ανάδειξη της επιστημονικής αλληλεγγύης και καινοτομίας για την ανάπτυξη των επιστημονικών δραστηριοτήτων στον τομέα της γεωργίας, όπως είναι η θρέψη φυτών, τα φυτικά και τα θαλάσσια εκχυλίσματα, η εδαφολογία, η βιοδιέγερση και ο βιοέλεγχος, καθώς επίσης και η εφαρμογή της βιοτεχνολογίας στα φυτά. Στον κάθε νικητή αποδόθηκε το ποσό των 60.000 € ώστε να αναπτύξουν μέσα σε ένα χρόνο τη δική τους ερευνητική εργασία σε συνεργασία με τον όμιλο Roullier. Οι παλαιότεροι νικητές περιλάμβαναν την ομάδα του καθηγητή Esquerreé-Tugayé’s από το Πανεπιστήμιο της Τουλούζης και το εργαστήριο της ηλεκτροφυσιολογίας του πανεπιστημίου της Φλωρεντίας στην Ιταλία το 2001, καθώς και την ομάδα του Γεωπονικού Ερευνητικού Κέντρου του Rothamsted το 2005, για την εργασία τους στους μεταφορείς θείου των σιτηρών.

### SUSFERT

Ο Όμιλος Roullier αποτελεί μέλος της κοινοπραξίας "SUSFERT project", το οποίο αποσκοπεί στην ανάπτυξη πολυλειτουργικών λιπασμάτων με σκοπό την παροχή φωσφόρου και σιδήρου. Το SUSFERT project στοχεύει στην ανάπτυξη νέων και αειφόρων πηγών παρασκευής λιπασμάτων με σκοπό τη μερική ή ολική αντικατάσταση των ήδη υπαρχόντων πηγών.

Παραπομπές
----------

1. ↑  «"Η Ιστορία της Βρετάνης."» (στα Γαλλικά).
2. ↑  «H Timac Agro συνδυάζει συσκευασία και κοκκοποιήση» (στα Γαλλικά).
3. ↑  «Η TIMAB PHOSPHATES μετατρέπεται σε PHOSPHEA». Αρχειοθετήθηκε από το πρωτότυπο στις 8 Αυγούστου 2019. CS1 maint: Unfit url (link)
4. ↑  «Ο Όμιλος Roullier εξαγοράζει το 50% της εταιρίας Van Mannekus & Co B.V από την Possehl Erzkontor | grecianmagnesite» (στα Αγγλικά). Αρχειοθετήθηκε από το πρωτότυπο στις 21 Ιανουαρίου 2021.
5. ↑  «COMPAGNIE ARMORICAINE DE NAVIGATION - CAN» (στα Γαλλικά).
6. ↑  «Η Dinard Agriplas εξαγοράζει την εταιρεία Sotralentz Packaging» (στα Γαλλικά).
7. ↑  «Σταθερά θεμέλια, η βάση της συνεχής προόδου» (στα Αγγλικά).
8. ↑  «Ο όμιλος Roullier ενώνει τις δυνάμεις του με τον Louis Dreyfus για να γίνει πλοιοκτήτης» (στα Γαλλικά).
9. ↑  «Ce monsieur de Saint-Malo» (στα Γαλλικά).
10. ↑  «Σύνοψη της εταιρίας A&E Ag - Timac Agro USA» (στα Αγγλικά).
11. ↑  «Ο Όμιλος Roullier Group εξαγοράζει την Αμερικάνικη εταιρία Circle R Fertilize» (στα Αγγλικά).
12. ↑  «Tout roule pour Roullier!» (στα Γαλλικά).
13. ↑  «"Roullier, μια πολυεθνική εταιρία από τη Βρετάνη» (στα Γαλλικά).
14. ↑  «Ένα νέο κέντρο ερευνών του Ομίλου Roullier» (στα Γαλλικά).
15. ↑  «Saint-Malo. Εγκαίνια του Παγκόσμιου Κέντρου Καινοτομίας Roullier».
16. 1 2  «Η Ευρωπαϊκή τράπεζα χρηματοδοτεί τον Όμιλο Roullier Group €50 Εκ. για την Έρευνα & Ανάπτυξη της φυτικής και ζωικής παραγωγής» (στα Αγγλικά).
17. ↑  «Γαλλία: Η EIB στηρίζει την καινοτόμα στρατηγική του Ομίλου Roullier».
18. ↑  «Ανοίγουν οι συμμετοχές για τα Βραβεία Καινoτομίας Roullier» (στα Αγγλικά).
19. ↑  «Susfert» (στα Αγγλικά).